# Karim El-Kerem

Karim El-Kerem (Brooklyn, 2 de novembre de 1987) és un actor estatunidenc, fill de mare espanyola i pare egipcià. És especialment conegut per haver participat en sèries de televisió com ara Física o química, La unidad o El Príncipe, i films com ara No habrá paz para los malvados.

## Trajectòria

El-Kerem va fer-se famós per la cèlebre sèrie espanyola Física o Química d'Antena 3, en què va interpretar el paper d'Isaac, un estudiant que s'enamora i té un lligam amorós amb la seva professora Irene (Blanca Romero). Durant les 2 primeres temporades, aquests dos personatges prenen un rol molt important dins la història.
El 2010, va realitzar una col·laboració especial a La pecera de Eva com a David, un jove ambiciós i divertit en cerca d'una feina en una empresa japonesa de menjar ràpid.
El 2011, va fer de Mohamed, fill de Fátima Mansur, en la telenovel·la La reina del sur, de Telemundo en coproducció amb Antena 3. El mateix any, El-Kerem va passar a acatar ordres d'Enrique Urbizu a No habrá paz para los malvados, pel·lícula guanyadora de sis Premis Goya, en tant que el misteriós «jove guapo», un personatge immensament transcendental en el desenvolupament de l'argument i el fil conductor de gran part del film.
Del 2012 al 2013, va formar part de l'elenc de la sèrie Frágiles, juntament amb Santi Millán i Ruth Núñez, amb el rol de Nacho. L'any següent, va prendre part en la sèrie El Príncipe de Telecinco com a Kamal.
Més endavant, el 2018, El-Kerem va fitxar per a Velvet Colección amb el paper de secretari d'Omar Ahmadi per a Movistar+, a més de representar a Centro médico el personatge de Jabir, un jove que descobreix que és diabètic quan mira de dejunar per primera vegada durant el Ramadà per tal de demanar la mà a la seva xicota secreta.
Actualment, participa en el rodatge de La unidad, dirigida per Dani de la Torre per a Movistar+.

## Televisió

| Any | Sèrie | Paper | Cadena |
| 2020 | La unidad | Munir | Movistar+ |
| 2018 | Centro médico | Jabir | TVE |
| 2018 | Velvet Colección | Secretario Omar Ahmadi | Movistar+ |
| 2014 | El Príncipe | Kamal | Telecinco |
| 2012 - 2013 | Frágiles | Nacho | Telecinco |
| 2011 | La reina del sur | Mohamed Mansur | Antena 3 i Telemundo |
| 2010 | La pecera de Eva | David | Telecinco |
| 2008 - 2009 | Física o Química | Isaac Blasco | Antena 3 |

## Cinema

| Any | Film | Paper | Director | Producció |
| 2011 | No habrá paz para los malvados | Jove guapo | Enrique Urbizu | Telecinco Cinema |

## Teatre

| Any | Obra | Paper | Director | Autor |
| 2014 | Los Criminales | Ottfried / Ben Sim / Policía | Juan Carlos Corazza | Ferdinand Bruckner |

## Referències

* ↑ «Isaac muere en el final de la segunda temporada de Física o Química». Arxivat de l'original el 15 setembre 2012.
* ↑ IMDb. «"La pecera de Eva" Especial Nacho (2010)». Arxivat de l'original el 4 d’octubre 2011. [Consulta: 29 gener 2012].
* ↑ IMDb. «La reina del sur».
* ↑ IMDb. «No habrá paz para los malvados».
* ↑ Telecinco. «Conoce a los actores de 'Frágiles'» (en castellà). Arxivat de l'original el 2012-07-27. [Consulta: 16 maig 2022].
* ↑ IMDb. «El Príncipe».
* ↑ Alabadí, Héctor. «'Velvet Colección': Karim El-Kerem participará en la segunda temporada de la serie de Movistar+» (en castellà). FormulaTV, 20-04-2018. [Consulta: 16 maig 2022].